Сучасная проза набывае прыкметны мастацкі вопыт у разнастайных жанравых і ідэйна-тэматычных кірунках. Так, пісьменнікі востра адчуваюць неабходнасць стварэння інтэлектуальнай, філасофскай прозы ў розных эпічных жанрах (апавяданне, аповесць, раман). У гэтым кірунку мастацкія пошукі і набыткі звязаны з імёнамі Васіля Гігевіча, Алеся Асташонка, Адама Глобуса, Барыса Пятровіча і іншых пісьменнікаў. Для іх характэрна экзістэнцыйная паглыбленасць у свет чалавечага жыцця.